સિધ્ધપુરમાં પરંપરાગત યોજાતી રથયાત્રાની તૈયારીઓના ભાગ રુપે પ્રાંત અધિકારી જસવંતભાઇ જેગોડાની અધ્યક્ષતામાં મામલતદાર કચેરી હોલ ખાતે મંગળવારે સવારે ૧૧ કલાકે વિવિધ આગેવાનોની ઉપસ્થિતમાં શાંતિ સમીતિની મીટીંગ યોજાઇ હતી. રથયાત્રા અંગે ગોવિંદરાયજી માધવરાયજી મંદિરના પ્રમુખ ભાલચંદ્રભાઇ ઠાકરે જણાવ્યું હતું કે ચાંદીનાં રથમાં નિકળતી આ યાત્રાની તમામ તૈયારી પૂર્ણ થઇ ગયેલ છે. પાલિકા પ્રમુખ વર્ષાબેન પંડયાએ જણાવ્યું હતું કે શહેરનાં યાત્રાાના રુટ પર તમામ રસ્તાઓ ઉપર સ્વચ્છતા મરામતની કામગીરી પૂર્ણ થયેલ છે. જયારે કૈયુમખાન પોલાદીએ રુટ પર આવેલ તમામ ચોક પર ઠંડા પાણીની વ્યવસ્થા કરવાની જવાબદારી દીધી હતી.